b'\n_START_ARTICLE_\nDiyosesis ng Cubao\n_START_SECTION_\nKasaysayan\n_START_PARAGRAPH_\nTaong 1595 ang diyosesis ng Manila ay naging arkidiyosesis sa bisa ng kautusan ni Papa Clemente VIII. Makalipas ang maraming taon, noong 1961 ang Arkidiyosesis ang siyang sumasakop sa Manila, Lungsod Quezon, Pasay, Kalookan, at Lalawigan ng Rizal._NEWLINE_Noong mga panahong iyon ang Lungsod Quezon ay mayroong labing-isang mga parokya. Mula 1962 hanggang 1974 pito pang parokya ang nadagdag. 3 Disyembre 1974 hinati ang Lungsod sa apat na bikaryo, ang Sta. Rita, Holy Family, San Jose, at Sto. Ni\xc3\xb1o. Mula 1975 hanggang 1982 dalawampung parokya pa ang nadagdag sa sinasakupan ng Lungsod Quezon._NEWLINE_Sa pagitan ng mga taong 1981 at 1983 nagawa ang bikaryo ng Mabuting Pastol. 24 Marso 1983 nang mahati ang bikaryo ng San Jose at nagawa ang bikaryo ng Ina ng Laging Saklolo. Walo pang mga parokya ang nadagdag mula 1985 hanggang 1986. 10 Agosto 1987 hinati ang distrito ng Lungsod Quezon sa dalawa; ang Lungsod Quezon - Hilaga at Lungsod Quezon - Timog. Binubuo ang una ng mga 4 na mga bikaryo samantalang ang huli ay binubuo ng 4 ring mga bikaryo._NEWLINE_Nahati ang bikaryo ng Ina ng Laging Saklolo sa Ina ng Laging Saklolo 1 at 2 sa pagitan ng mga taong 1987 at 1989. Sa loob lamang ng isang taon noong 1987 hanggang 1988 limang parokya ang naitatag at napasama sa hurisdiksiyon ng Lungsod Quezon._NEWLINE_Mula 1990 hanggang noong taong 2000 sampung mga parokya pa ang naitatag sa Lungsod Quezon. 9 Disyembre pinalitan ang pangalan ng bikaryo ng Ina ng Laging Saklolo 2\xc2\xa0ng San Isidro Labrador. Taong 2001 nang maitatag ang Kapelyahan ng St. Jude. 15 Marso 2002 binago ang mga distrito ng Lungsod Quezon Hilaga at Timog at ginawang mga Distrito ng Cubao at Novaliches ayon sa pagkakasunod._NEWLINE_10 Abril naitatag ang Kapelyahan ng Banal na Pamilya mula sa bikaryo ng Sto. Ni\xc3\xb1o. At sa wakas noong 28 Hunyo 2003 naitatag ang Diyosesis ng Cubao. 28 Agosto ng makoniko itong maitatag at maitalaga si Lubhang Kgg. Honesto F. Ongtioco bilang unang Obispo.'